Zaitun (Olea Europaea) ya iku wit cilik taunan lan wernané ijo, ora ana owah-owahane, utawa sinebut ijo abadi. Wohé yèn isih enom bisa dimaem mentah utawa sawisé diawètaké bisa dadi penyegar. Tanduran iki isih sakeluwarga karo tanduran kembang mlathi. Zaitun wiwit woh nalika umuré wis limang taunan lan umuré wit bisa nganti éwonan taun. Wité dhuwuré undakara 8-15 meter. Déné ambané godhong wataran 4–19 cm, lan duwé kembang rupané putih sarta woh kang ukurané kira-kira 1-2,5 cm. Panyebarané zaitun ana ing laladan-laladan iklim panas nganti iklim sedheng. Pang zaitun kang ana godhongé wis suwé diénggo simbol katentreman.